Etter studiene returnerte han til Omsk hvor han jobbet som lærer i den kasakhiske skolen fra 1895 til 1897. Fra 1896 deltok han i flere ekspedisjoner og prosjekter som studerte kultur og tradisjoner i det russiske sentralasia. Han utga blant annet boka som beskrev og analyserte husdyrholdet i sentralasia. Det var også han som først skrev en biografi om den kasakhiske dikteren Abaj Qunanbajulij og som i 1909 sto bak utgivelsen av Qunanbajulijs samlede verker. Qunanbajulij var en nasjonalistisk kulturpersonlighet blant kasakhene og ble en inspirator til den kasakhiske nasjonale bevegelsen som førte til dannelsen av Alash Orda som eksisterte som en forløper for Kasakhstan fra 1917 til 1920.